মামুনুর রশীদ

মামুনুর রশীদ (জন্ম: ২৯ ফেব্রুয়ারি ১৯৪৮) একজন বাংলাদেশী নাট্যকার, অভিনেতা ও নাট্য পরিচালক। স্বাধীনতা উত্তর বাংলাদেশের মঞ্চ আন্দোলনের পথিকৃৎ। তার নাট্যকর্মে প্রখর সমাজ সচেতনতা লক্ষণীয়। শ্রেণীসংগ্রাম তার নাটকের এক গুরুত্বপূর্ণ বিষয়বস্তু। তিনি টিভির জন্যেও অসংখ্য নাটক লিখেছেন এবং অভিনয় করেছেন। বিভিন্ন সামাজিক ইস‌্যু নিয়ে, শ্রেণীসংগ্রাম, ক্ষুদ্র জাতিসত্তা অধিকার আদায়ের নানা আন্দোলন নিয়ে নাটক রচনা ও পরিবেশনা করে বাংলাদেশের নাট্য জগতে আলাদা স্থান করে নিয়েছেন। নাট্যকলায় বিশেষ অবদানের জন্য ২০১২ সালে তিনি একুশে পদকে ভূষিত হন। ১৯৮২ সালে বাংলা একাডেমি পুরস্কার পেলেও স্বৈরশাসনের প্রতিবাদ স্বরূপ তিনি পুরস্কারটি প্রত্যাখ্যান করেন। ১৯৪৮ সালের ২৯ ফেব্রুয়ারি মামুনুর রশীদ টাঙ্গাইল জেলার কালিহাতির পাইকড়া গ্রামে মাতুলালয়ে জন্মগ্রহণ করেন। বাবা হারুনুর রশীদ ডাক বিভাগে সরকারি চাকরি করতেন। সেই সুবাদে দেশের বিভিন্ন জেলার স্কুল-কলেজে লেখাপড়া করেছেন। ঢাকা পলিটেকনিক ইনস্টিটিউট থেকে পুরকৌশল বিভাগে ডিপ্লোমা করার পর ঢাকা বিশ্ববিদ্যালয় থেকে রাষ্ট্রবিজ্ঞানে স্নাতক ও স্নাতকোত্তর ডিগ্রি লাভ করেন। ১৯৬৭ সালে তিনি তদানীন্তন পূর্ব পাকিস্তানে টেলিভিশনের জন্য নাটক লিখতে শুরু করেন যার বিষয়বস্তু ছিল মূলত পারিবারিক। সেসময় কমেডি নাটকও তিনি লিখতেন। নাট্যশিল্পের প্রতি তার প্রকৃত ভালোবাসা শুরু হয় টাঙ্গাইলে তার নিজ গ্রামে যাত্রা ও লোকজ সংস্কৃতির সঙ্গে তার নিবিড় পরিচয়ের সূত্র ধরে। তার যাত্রার অভিনয় অভিজ্ঞতা তার নাট্যভাবনাকে খুবই প্রভাবিত করেছিল। ১৯৭১ সালে তিনি বাংলাদেশের মুক্তিযুদ্ধে যোগ দেন এবং জড়িত হন স্বাধীন বাংলা বেতার কেন্দ্রের সঙ্গে। মুক্তিযুদ্ধকালীন তিনি তার প্রথম রচিত নাটক ‘পশ্চিমের সিঁড়ি’ কলকাতার রবীন্দ্রসদনে মঞ্চায়নের চেষ্টা করেন; কিন্তু তার আগেই ১৬ ডিসেম্বর দেশ স্বাধীনতা অর্জন করায়, নাটকটি আর তখন অভিনীত হয়নি। পরে নাটকটি ১৯৭২ সালে বাংলাদেশে অভিনীত হয়। সেই সময়টাও তার নাট্যচর্চায় প্রতিফলিত হয়েছে বিভিন্ন সময়ে। মুক্তিযুদ্ধের পর শুরু হয় তার আরেক নাট্যসংগ্রাম ‘মুক্ত নাটক আন্দোলন’। ১৯৭২ সালে কলকাতা থেকে স্বাধীন বাংলাদেশে ফিরে তিনি তৈরি করেন তার আরণ্যক নাট্যদল। তিনি টিভির জন্যে অসংখ্য নাটক লিখেছেন এবং অভিনয় করেছেন। মামুনুর রশীদ নাটক রচনা ও নির্দেশনার পাশাপাশি অসংখ্য নাটক ও চলচ্চিত্রে অভিনয় করেন। নাট্যাঙ্গনে গুরুত্বপূর্ণ অবদান রাখার জন্য মামুনুর রশীদ অসংখ্য পুরস্কারে ভূষিত হয়েছেন। স্বৈরশাসনের প্রতিবাদ স্বরূপ তিনি বাংলা একাডেমি পুরস্কার প্রত্যাখ্যানও করেন। তার উল্লেখযোগ্য পুরস্কারের মধ্যে রয়েছে- একুশে পদক বাংলা একাডেমি পুরস্কার জাতীয় চলচ্চিত্র পুরস্কার মুনীর চৌধুরী সম্মাননা মাওলানা ভাসানী পুরস্কার অনীক থিয়েটার সম্মাননা "আজ মামুনুর রশীদের ১৮তম জন্ম‌দিন"। যুগান্তর। ২৯ ফেব্রুয়ারি ১৯৪৮। সংগ্রহের তারিখ ২৯ ফেব্রুয়ারি ২০২০।  "একজন মামুনূর রশীদ"। বিবিসি বাংলা। সংগ্রহের তারিখ ৫ নভেম্বর ২০১১।  "মামুনুর রশীদ - বিষয়"। প্রথম আলো। সংগ্রহের তারিখ ২০১৯-০৭-২৬।  "প্রথম বাংলাদেশি মামুনুর রশীদ"। সমকাল। ২০১৯-০৪-২৬ তারিখে মূল থেকে আর্কাইভ করা। সংগ্রহের তারিখ ২০১৯-০৭-২৬।  "মামুনুর রশীদের একক অভিনয়"। www.prothom-alo.com। সংগ্রহের তারিখ ২০১৯-০৭-২৬। [স্থায়ীভাবে অকার্যকর সংযোগ] জনকণ্ঠ, দৈনিক। "মামুনুর রশীদ জন্মজয়ন্তী আজ"। দৈনিক জনকণ্ঠ || Daily Janakantha (ইংরেজি ভাষায়)। সংগ্রহের তারিখ ২০২৪-০২-২৫।  "চার বছর পর আবার 'মামুনুর রশীদ জন্মোৎসব'"। Dainikbangla (ইংরেজি ভাষায়)। সংগ্রহের তারিখ ২০২৪-০২-২৫।  "শুভ জন্মদিন মামুনুর রশীদ, সমকাল, ২৯ ফেব্রুয়ারি ২০২০"। ২৮ জানুয়ারি ২০২২ তারিখে মূল থেকে আর্কাইভ করা। সংগ্রহের তারিখ ২৮ জানুয়ারি ২০২২।  বুলবুল, বোরহান (২০১৪)। বাংলাদেশের নাটকে নিম্নবর্গ (১৯৭১-২০০০) (প্রথম সংস্করণ)। ঢাকা: বাংলা একাডেমি। পৃষ্ঠা ৮৭।  "নাট্যাঙ্গনে মামুনুর রশীদ"। বিবিসি বাংলা। সংগ্রহের তারিখ ৫ নভেম্বর ২০১১।  উইকিমিডিয়া কমন্সে মামুনুর রশীদ সংক্রান্ত মিডিয়া রয়েছে। ইন্টারনেট মুভি ডেটাবেজে মামুনুর রশীদ  (ইংরেজি) বাংলা মুভি ডেটাবেজে মামুনুর রশীদ প্রবেশদ্বার:  চলচ্চিত্র জীবনী বাংলাদেশ